The Beatiful People «The Beautiful People /Sedated Times EP»
(Public Demand Records / Tuba) 

Ambisøse kristiansundere med sine to EPer samlet under ett. 

The Beautiful People viste under sist helgs Alarm-utdeling at de har alle muligheter til å bli et utmerket live-band. 
Det må de, for på plate har de foreløpig et altfor ujevnt materiale å ta av. 
Bandet tilnærmer seg god, gammeldags groovebasert depperock med pønka energi, industriell støy og rikelig med synth, og i skjæringspunktet mellom My Bloody Valentine, Joy Division og New Order skaper de to fenomenale låter i «Let Me Come Down» og spesielt «So This Is Suicide» - begge fra den ferskeste EPen. 
Disse låtene er alene sterke nok til å sette et kryss i margen ved disse gutta. 
